Am Mäntig isch Rägewätter agseit gsi, u drum si mir i Parc Central go shoppe (natürlech bi strahlendem Sunneschiin!). Ändlech  hei aui mau so richtig chönne Gäud usgäh u Chleider chouffe. Ids Ichoufscenter si mer mit Verspätig cho: Üses Outo het wider Starthiuf brucht. Zum Glück si Cämper hiufsbereit u hei immer aues derbi! Mir si de i die nächschtig Seatgarage, die Sach go tschegge. Leider hei si nid gnau gfunde, wo ds Poblem isch, aber es schiint mit em Alternator zämedshange. Dä ladet nümme richtig. Mit ere nöie Batterie u viune guete Wünsch für d Heimreis (d Garagiere isch e Schwizere gsi) si mer wider gange.